แบงก์แห่ขึ้นดอกเบี้ยถีบกู้ห่างฝากมากขึ้น
กสิกรไทยปรับขึ้นดอกเบี้ยเงินกู้ 0.25% ขึ้นฝาก 0.05-0.25% มีผล 18 ก.ค.นี้
21 ส.ค. 2554

กสิกรไทยปรับขึ้นดอกเบี้ยเงินกู้ 0.25% ขึ้นฝาก 0.05-0.25% มีผล 18 ก.ค.นี้ 
นายสมเกียรติ ศิริชาติไชย รองกรรมการผู้จัดการอาวุโส ธนาคารกสิกรไทย เปิดเผยว่า ธนาคารได้ปรับอัตราดอกเบี้ยเงินฝากขึ้น 0.12%0.25% และปรับอัตราดอกเบี้ยเงินกู้ขึ้น 0.25% มีผลตั้งแต่วันที่ 18 ก.ค. 2554 เป็นต้นไป
ทั้งนี้ ได้ปรับอัตราดอกเบี้ยเงินฝากออมทรัพย์ขึ้น 0.12% เป็น 0.87% เงินฝากประจำ 3 เดือน ปรับขึ้น 0.10-0.20% เป็น 1.70-1.95% เงินฝากประจำ 6 เดือน ปรับขึ้น 0.05-0.15% เป็น 2.05-2.30% เงินฝากประจำ 12 เดือน ปรับขึ้น 0.200.25% เป็น 2.40-2.70% รวมทั้งได้ปรับอัตราดอกเบี้ยตั๋วแลกเงิน (B/E) เพิ่มขึ้น 0.05-0.15% 
ขณะเดียวกันได้ปรับอัตราดอกเบี้ยเงินกู้ขึ้น 0.25% โดยอัตราดอกเบี้ยเงินกู้ลูกค้ารายใหญ่ชั้นดี (MLR) ปรับจาก 6.87% เป็น 7.12% อัตราดอกเบี้ยเงินกู้เบิกเกินบัญชีสำหรับลูกค้าชั้นดี (MOR) ปรับจาก 7.15% เป็น 7.40% และอัตราดอกเบี้ยเงินกู้ลูกค้ารายย่อยชั้นดี (MRR) จาก 7.65% เป็น 7.90% 
ด้านธนาคารกรุงเทพได้นำร่องขึ้นดอกเบี้ยเงินฝากออมทรัพย์เพิ่มขึ้น 0.125% และปรับอัตราดอกเบี้ยเงินให้สินเชื่อทุกประเภทปรับขึ้น 0.25% และคาดว่าธนาคารพาณิชย์ต่างๆ เตรียมขยับดอกเบี้ยขึ้นเช่นกัน